ID-DEĊIŻJONI TAL-KUMMISSJONI
ta' l-20 ta' Diċembru 2004
li temenda d-Deċiżjoni 2004/614/KE dwar il-perjodu ta' applikazzjoni ta' miżuri ta' protezzjoni dwar l-influwenza tat-tjur fl-Afrika t'Isfel
(innotifikata fid-dokument bin-numru C(2005) 5011)
(Test b'relevanza għaż-ŻEE)
(2005/892/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/496/KEE tal-15 ta' Lulju 1991 li tistipula l-prinċipji li jirregolaw l-organizzazzjoni ta' verifiki veterinarji fuq annimali li jidħlu fil-Komunità minn pajjiżi terzi, u li temenda d-Direttivi 89/662/KEE, 90/425/KEE, u 90/675/KEE (1), u b'mod partikolari l-Artikolu 18(7) tagħha,
Wara li kkunsidrat id-Direttiva tal-Kunsill 97/78/KE tat-18 ta' Diċembru 1997 li tippreskrivi l-prinċipji li jirregolaw l-organizzazzjoni tal-kontrolli veterinarji fuq prodotti li jidħlu fil-Komunità minn pajjiżi terzi (2), u b'mod partikolari l-Artikolu 22(6) tagħha,
Billi:
(1)
Bid-Deċiżjoni tal-Kummissjoni 2004/614/KE ta' l-24 ta' Awissu 2004 dwar il-miżuri ta' protezzjoni relatati ma' l-influwenza tat-tjur patoġenika għolja fir-Repubblika ta' l-Afrika t'Isfel (3) il-Kummissjoni adottat miżuri ta' protezzjoni fir-rigward ta' l-influwenza tat-tjur f'gruppi ta' għasafar li ma jtirux fl-Afrika t'Isfel.
(2)
Ghall-inqas sitt xhur iridu jghaddu wara li jinqerdu l-gruppi ta' ghasafar li ma jtirux u id-disinfezzjoni tal-postijiet tat-trobbija qabel ma' jithallew jigu impurtati mill-gdid fil-Komunità l-laħam tal-gruppi ta' ghasafar li ma jtirux u l-bajd tagħhom mill-Afrika t'Isfel. Minħabba f'din is-sitwazzjoni l-miżuri ta' protezzjoni ġa adottati għandhom jiġu mtawwla.
(3)
Il-miżuri f'din id-Deciżjoni huma fi qbil ma' l-opinjoni tal-Kumitat Permanenti fuq il- Katina ta' l-Ikel u s-Sahha ta' l-Annimali,
ADOTTAT DIN ID-DEĊIŻJONI:
Artikolu 1
Fl-Artikolu 7 tad-Deċiżjoni 2004/614/KE, id-data “l-1 ta' Jannar 2005” hija mibdula mid-data “31 ta' Marzu 2005”.
Artikolu 2
Din id-Deċiżjoni hija ndirizzata lill-Istati Membri.
Magħmula fi Brussell, fl-20 ta' Diċembru 2004.